Angriberen Søren Frederiksen, der kom til AaB i januar 2013 får ikke sin kontrakt med klubben forlænget. - Vi har været glade for at have Søren i klubben, men er blevet enige om, at det er det rigtige tidspunkt at skilles. Søren Frederiksen havde i den historiske sidste sæson, hvor AaB vandt både Danmarksmesterskabet og DBU Pokalen, en afgørende rolle, da han i pokalfinalen scorede mod sin tidligere klub FCK. I næsten hele Søren Frederiksens tid i AaB har han fungeret som indskifter, men det har ikke påvirket hans opfattelse af tiden i Nordjylland Negativt. - Jeg har haft det supergodt i Aalborg og i AaB, og at være med til at vinde The Double var naturligvis et uforglemmeligt højdepunkt. - Det har været fedt at være en del af klubben, og forhåbentlig kan vi slutte godt af i årets tre sidste kampe, siger Søren Frederiksen. Frederiksen er foreløbig noteret for 52 kampe for AaB og har lavet syv mål.

Referat:
Søren Frederiksen får ikke sin kontrakt med AaB forlænget.